# 27 let SLOVENSKEGA EKOLOŠKEGA GIBANJA

# ZVEZA EKOLOŠKIH GIBANJ SLOVENIJE - ZEG

Cesta krških žrtev 53,8270 Krško

GSM : 064 253 580

E-pošta:, [zegslo20@gmail.com](mailto:zegslo20@gmail.com)

Spletna stran: [www.gospodarnoinodgovorno.si](http://www.gospodarnoinodgovorno.si)

www.zeg.si

Številka : 104 / 19

Datum: 14. 5. 2019

SLOVENSKIM MEDIJEM

**Zadeva: Udeležba ZEG na konferenci o jedrski energiji v Linzu , Avstrija**

Konference o jedrski energiji v Linzu, dne 8. maja 2019 , ki je bila posvečena problematiki podaljševanja časa delovanja jedrskih elektrarn in s tem povezanih tveganj, so se udeležili predstavniki 26 držav. Med referenti je nastopil tudi dr. Leo Šešerko, ki je govoril o najnovejšem dogajanju v Sloveniji : o predlogu opuščanja fosilnih virov energije , in o 50 % pridobivanja energije iz obnovljivih virov in 50 % iz jedrske energije.

Na konferenci so govorili o krizi jedrske industrije. Ker gradnja novih jedrskih elektrarn zahteva vedno več varnostnih ukrepov in izdatkov, se privrženci te industrije zatekajo k vse bolj vratolomnim subvencijam in k podaljševanju časa delovanja daleč čez prvotno predvideno dobo. S tem se drastično povečujejo nevarnosti, ki so z njihovim delovanjem povezane.

Konferenca je bila posvečena konkretnim načrtom v posameznih državah in njihovim glavnim akterjem. Predstavljena so bila glavna tveganja iz tehnične perspektive. Analizirali so vprašanje (ne)gospodarnosti in osvetlili politične računice v ozadju ter zakonodajne in energetske opcije.

Iz predstavitev projektov v vzhodnoevropskih državah članicah EU se je razkrilo, da obstaja podoben demokratični deficit v vseh teh državah, kljub njihovemu članstvu v EU. Oblasti teh držav brez javnosti in za njenim hrbtom sprejemajo odločitve, ki bodo škodovale sedanji in mnogim prihodnjim generacijam.

Z jedrskim fizikom Brunom Chareyronom iz podjetja CRIIRAD iz Francije, ki pomaga nevladnim protijedrskim organizacijam v številnih državah pri vzpostavljanju neodvisne državljanske kontrole nad radioaktivnim sevanjem iz jedrskih elektrarn, se je

Zveza ekoloških gibanj Slovenije - ZEG dogovorila, da bo v jeseni letos vzpostavila tako kontrolo tudi v Krškem.

Zainteresirani lahko sporočijo ZEG svojo pripravljenost za udeležbo na tem usposabljanju.

Ekološki pozdrav !

Karel Lipič, univ. dipl.ing.

Predsednik Zveze ekoloških gibanj Slovenije-ZEG

V vednost : Ministrstvo za okolje in prostor

Ministrstvo za infrastrukturo

Državni zbor RS – Odbor za infrastrukturo, okolje in prostor

Državni svet RS

Varuh človekovih pravic RS